́ва, гла́съ и҃: ́вный великомч҃нче уа́ре чу́дный, * во страда́ніихъ соверши́выйся * и яви́ся свѣ́телъ побѣ́дникъ, побѣжда́я врага̀ велехва́льнагѡ, * муче́ньми сте́рлъ єсѝ главу̀ єгѡ̀, * и крове́й свои́хъ тече́ніемъ тогѡ̀ удави́лъ єсѝ, * и нн҃ѣ на нбс̑ѣ́хъ въ дерзнове́ніи мно́зѣ ст҃ѣ́й тро̑цѣ предстои́ши, * тѣ́мже у̀бо въ вели́чествѣ твоегѡ̀ весе́лія * воспомянѝ, ѝже въ го́рести мно́зѣй су́щыя, * умилє́нныяи ѡмрачє́нныя, * пра́веднымъ судо́мъ влады́чнимъ ѡсуждє́нныя, * во тьмѣ̀ и сѣ́ни сме́ртнѣй сѣдя́щыя * лю̂тымъ премѣне́нія не упова́ющыя, * услы́ши ѻ́ныхъ стена̂нія и воплє́нія, * ѝже, увы̀ на́мъ!и, го́ре!восклица́ємыя, * и́же своя̂ недоумѣ̂нія и гру́бѡсти * весьма̀ ѡпла́кавшій на̂ша прароди́тєли и сро́дники * и я̀же ѻ́крестъ и́хъ су́щыя, * вѣ́ры и кр҃ще́нія свята́гѡ правосла́внѡ не дости́гшыя, * но та́кѡ въ недоумѣ́ніихъ, я́кѡ и прекосло́віихъ, * ѡбольщє́нныя и всеразли́чнѡ па́дшыя, * услы́ши, великомч҃нче, настоя́щыя воплє́нія * и умолѝ да́ти утѣснє́ннымъ ѻ́нымъ * проще́ніе, и ѿпуще́ніе, и ѿ ско́рбныхъ избавле́ніе * не ѡскудѣ́ бо млс̑ть влд̑чня, * но, я́кѡ же дре́влѣ, си́це и нн҃ѣ, * слы́шитъ твоя̂ прошє́нія * и да́руетъ бога́тнѡ ве́лію млс̑ть